SENA อัดโปรฯ รับมาตรการรัฐฯ มั่นใจยอดขาย Q1/59 กระฉูด หนุนรายได้ปีนี้โต 20%
SENA อัดโปรฯ แรงรับมาตรการรัฐฯ มั่นใจยอดขาย Q1/59 กระฉูด หนุนรายได้ปีนี้โต 20%
26 ม.ค. 2559

นางเกษรา ธัญลักษณ์ภาคย์ รองประธานเจ้าหน้าที่บริหาร บริษัท เสนาดีเวลลอปเม้นท์ จำกัด (มหาชน) หรือ SENA เปิดเผยว่า ภาพรวมตลาดอสังหาริมทรัพย์ในปี 59 คาดว่าจะฟื้นตัวอย่างต่อเนื่อง โดยได้รับปัจจัยหนุนจากเศรษฐกิจฟื้นตัว อัตราดอกเบี้ยทรงตัวอยู่ในระดับต่ำ และมาตรการกระตุ้นอสังหาฯของภาครัฐ โดยเฉพาะการลดค่าธรรมเนียมโอนและจดจำนอง ที่จะสิ้นสุดในเดือน เม.ย.59 รวมไปถึงการหักลดหย่อนภาษีจากการซื้อบ้านหลังแรกที่จะสิ้นสุดในสิ้นปี 59 ทำให้ลูกค้าที่คิดจะกู้ซื้อบ้านตัดสินใจได้เร็วขึ้น
ทั้งนี้ บริษัทได้จัดโปรโมชั่นพิเศษถึงสิ้นเดือน มี.ค.59 โดยโครงการอาคารสูงพบกับส่วนลดสูงสุด 500,000 บาท ฟรีรถซูซุกิ สวิฟท์ เฟอร์นิเจอร์ครบชุด พร้อมของแถมอีกมากมายหลายรายการ
“มั่นใจว่าการจัดโปรโมชั่นพิเศษในครั้งนี้จะช่วยกระตุ้นยอดขายในช่วงไตรมาส 1/59 ให้เติบโตอย่างมีนัยสำคัญ โดยในปีนี้บริษัทฯ ตั้งเป้าหมายรายได้เติบโต 20%”นางเกษรา กล่าว